
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Košice 67Csp/97/2024 7124207648 20. 05. 2024 JUDr. Filip Kunca ECLI:SK:MSKE:2024:7124207648.1
Uznesenie Mestský súd Košice v spore žalobcu: Dopravný podnik mesta Košice, akciová spoločnosť, A. X, XXX XX B. - C., IČO: 31 701 914 zast. JUDr. Peter Frajt, advokát, s.r.o., Garbiarska 5, 040 01 Košice, IČO: 47 240 369 proti žalovanému: D. E., nar. XX.XX.XXXX, E. XX, XXX XX B. – F. G. o zaplatenie 60,90 € s príslušenstvom, takto rozhodol: Konanie z a s t a v u j e. odôvodnenie: 1. Súd výzvou zo dňa 24.04.2024 vyzval žalobcu na zaplatenie súdneho poplatku za žalobu vo výške 25,00 € v lehote 10 dní odo dňa doručenia. Zároveň súd žalobcu poučil, že ak nebude poplatok v určenej lehote zaplatený, súd konanie zastaví. 2. Výzva bola žalobcovi doručená dňa 25.04.2024. Žalobca súdny poplatok v stanovenej lehote neuhradil. 3. Podľa § 5 ods. 1 písm. a) zákona č. 71/1992 Zb. o súdnych poplatkoch a poplatku za výpis z registra trestov v platnom znení (zákon o súdnych poplatkoch), poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 4. Podľa § 10 ods. 1 veta prvá a druhá zákona č. 71/1992 Zb. o súdnych poplatkoch, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 5. Podľa § 14 ods. 1 zákona č. 71/1992 Zb. o súdnych poplatkoch, ak tento zákon neustanovuje inak, na konanie vo veciach poplatkov sa primerane použijú ustanovenia Civilného sporového poriadku okrem § 357 písm. a). 6. Podľa § 14 ods. 4 zákona č. 71/1992 Zb. o súdnych poplatkoch, v konaní podľa tohto zákona koná a rozhoduje vyšší súdny úradník vrátane rozhodovania o zastavení konania. Sudca v konaní koná a rozhoduje o sťažnostiach proti rozhodnutiam vyššieho súdneho úradníka. Ak sa sťažnosti vyhovie v plnom rozsahu, rozhodnutie nemusí obsahovať odôvodnenie. 7. V danom prípade bol žalobca výzvou zo dňa 24.04.2024 vyzvaný na zaplatenie súdneho poplatku za žalobu vo výške 25,00 € v lehote 10 dní od doručenia výzvy. Keďže súdny poplatok po doručení výzvy
žalobcovi dňa 25.04.2024 nebol v stanovenej lehote 10 dní zaplatený, súd toto konanie podľa § 10 ods. 1 v spojení s § 14 ods. 4 zákona č. 71/1992 Zb. o súdnych poplatkoch zastavil. 8. V závere súd uvádza, že rozhodnutie o náhrade trov konania nie je potrebné, pretože ide o vzťah štátu a poplatníka (spravidla žalobcu). Uznesenie o zastavení konania sa protistrane ani nedoručuje, preto nie je potrebné rozhodovať o vzájomnom vzťahu strán, pokiaľ ide o náhradu trov konania. Vzhľadom na uvedené súd o trovách konania preto nerozhodoval. Poučenie: Poučenie: Proti tomuto uzneseniu je prípustná sťažnosť v lehote do 15 dní odo dňa jeho doručenia na Mestský súd Košice (§ 239 ods.1, § 242 Civilného sporového poriadku). Podľa § 239 ods. 2 Civilného sporového poriadku : Sťažnosť len proti dôvodom uznesenia nie je prípustná. Podľa § 240 Civilného sporového poriadku : Sťažnosť môže podať ten, v koho neprospech bolo uznesenie vydané. Podľa § 243 Civilného sporového poriadku : V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Podľa § 244 Civilného sporového poriadku : Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. Podľa § 14 ods. 3 zákona o súdnych poplatkoch : V sťažnosti proti rozhodnutiu o zastavení súdneho konania pre nezaplatenie súdneho poplatku nemožno namietať skutočnosti, ktoré nastali po uplynutí lehoty na zaplatenie súdneho poplatku.

